钦定古今图书集成/明伦汇编/宫闱典/第083卷 > 涅阳公主 下嫁窦固
## 钦定古今图书集成/明伦汇编/宫闱典/第083卷 > 涅阳公主 下嫁窦固

按《后汉书后纪》末皇女中礼。十五年封涅阳公主，适
显亲侯大鸿胪窦固，肃宗尊为长公主。按《窦融传》，
“融弟友为城门校尉，友子固尚光武女涅阳公主。固
字孟孙，少以尚公主，为黄门侍郎，好览书传，喜兵法，
贵显用事。中元元年，袭父友封显亲侯。显宗即位，迁
中郎将，监羽林士。后坐从兄穆有罪，废于家十馀年。
时”天下乂安，帝欲遵武帝故事，击匈奴，通西域，以固
明习边事，十五年冬，拜为奉车都尉，以骑都尉耿忠
为副，谒者仆射耿秉为驸马都尉秦彭为副，皆置从
事司马，并出屯凉州。明年，固与忠率酒泉、敦煌、张掖
甲卒及卢水羌胡万二千骑出酒泉塞，耿秉、秦彭率
武威、陇西、天水募士及羌胡万骑出居“延塞，又太仆
祭彤、度辽将军吴棠将河东、北地、西河羌胡及南单
于兵万一千骑出高阙塞；骑都尉来苗护、乌桓校尉
文穆将太原、雁门、代郡、上谷、渔阳、右北平、定襄郡兵
及乌桓、鲜卑万一千骑出平城塞。”固忠至天山，击呼
衍王，斩首千馀级。呼衍王走，追至蒲类海，留吏士屯
伊吾庐城。耿秉、秦彭绝“漠六百馀里，至三木楼山来。
苗文穆至匈奴河水上卤”，皆奔走，无所获。祭彤、吴棠
坐不至涿邪山，免为庶人。时诸将唯固有功，加位特
进。明年，复出玉门击西域，诏耿秉及骑都尉刘张皆
去符传以属固，固遂破白山，降车师。事已具《耿秉传》。
固在边数年，羌伏其恩信。肃宗即位，以公主修敕慈
爱，累世崇重，加号“长公主”，增邑三千户。征固代魏应
为大鸿胪。帝以其晓习边事，每被访及。建初三年，追
录前功，增邑一千三百户。七年，代马防为光禄勋。明
年，复代马防为卫尉。固久历大位，甚见尊贵，赏赐租
禄，赀累巨亿。而性谦俭，爱人好施，士以此称之。章和
二年卒，谥曰“文侯。”子彪，至射声校尉，先固卒，无子，国
除。